காதலர் தினப் பாட்டு  - ஏனைய கவிதைகள்

என்னிலை நான் மறந்தேன் என்னுள்ளே 
  இருநிலை ஏன் உணர்ந்தேன் 
  அதிகாலை எழுந்தேன் உன்னாலே 
 வெறுமையில் மௌனம் செய்தேன் 
 தினசரி தினசரி நிமிடங்கள் மரணம் 
 தனிமையில் தனிமையில் நிழலாய்ச் சரணம் 
 என்னிலை நான் மறந்தேன் இன்று இருநிலை ஏன் உணர்ந்தேன்-- 
 காற்றுக்குக் கதவில்லை 
  கனவுக்குக் கடையில்லை 
  கவிதையே என்ன சொல்வாய் 
 கார்மேகக் கோலங்கள் 
 காதலத்தின் கீர்த்தனங்கள் 
 கண்வழி தூது செய்வாய் 
 காத்திருப்பேனே கண்மணியே 
 காலமெல்லாம் நான் உன்னெதிரே 
  தினசரி தினசரி நிமிடங்கள் மரணம் 
 தனிமையில் தனிமையில் நிழலாய்ச் சரணம் 
 என்னிலை நான் மறந்தேன் இன்று இருநிலை ஏன் உணர்ந்தேன்-- 
 புனையாத புதிரில்லை 
  புரியாத பிழையில்லை 
 பருவமே என்னெதிராய்   
  பாராத பொழுதில்லை 
 பேரழகுப்  பெருநிலவே 
 பேசியே விடைதருவாய் 
 பார்த்திருப்பேனே உன்வழியை 
 பாதையெல்லாம் வெறும் என் விழியே 
  தினசரி தினசரி நிமிடங்கள் மரணம் 
 தனிமையில் தனிமையில் நிழலாய்ச் சரணம் 
 என்னிலை நான் மறந்தேன் இன்று இருநிலை ஏன் உணர்ந்தேன்--